L'Ajuntament d'Alaquàs aprova el nou Pla General d'Ordenació Urbana
03/03/2008 11:11:00

# L'Ajuntament d'Alaquàs aprova el nou Pla General d'Ordenació Urbana

*   03/03/2008 11:11:00
*   [Imprimir](#)
*   Compartir
*    https://www.alaquas.org/documento.asp?id\_do=10392

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10392%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20aprova%20el%20nou%20Pla%20General%20d%27Ordenaci%C3%B3%20Urbana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10392/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10392/10392_Form_4.jpg)](https://www.alaquas.org/ficheros/documentos/2008/2/10392/10392_Form_10.jpg "<a href='https://www.alaquas.org/ficheros/documentos/2008/2/10392/10392_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs aprova el nou Pla General d'Ordenació Urbana</a>")

El Ple de la Corporació Municipal reunit el passat 28 de febrer al Castell d'Alaquàs va aprovar per unanimitat la proposta inicial del nou Pla General

El Castell d'Alaquàs va acollir el dijous 28 de febrer la sessió ordinària de la Corporació en Ple en la que es va donar llum verda a la proposta inicial del nou Pla General d'Ordenació Urbana d'Alaquàs. En la sessió es va aprovar per unanimitat el nou PGOU que servirà per fer d'Alaquàs una ciutat més habitable, còmoda i respectuosa amb el medi ambient. El document serà exposat públicament perquè es realitzen les al·legacions pertinents i una vegada finalitze aquest termini s'aprovarà el definitiu.

El nou Pla General d'Ordenació Urbana d'Alaquàs combina el creixement urbà i industrial amb la creació de noves zones verdes dotades de més serveis públics. Per això, les línies mestres que defineixen el nou disseny urbanístic de la ciutat passen per la creació de nous sectors industrials, la dotació de més de 1000 vivendes de protecció pública, la construcció d'una xarxa d'aparcaments públics, la millora i ampliació dels equipaments educatius i esportius de la ciutat i la consolidació de noves zones verdes.

Una de les principals novetats que preveu el document per tal de contribuir al desenvolupament econòmic i social de la ciutat és la millora de les zones industrials. El Pla contempla la urbanització de tres nous sectors industrials en els actuals polígons ja urbanitzats, aprofitant l'excel·lent accés d'aquests a les infraestructures viàries del distribuïdor sud comarcal i l'autopista A-7.

A més, el nou PGOU preveu la transformació del sòl urbà d'ús industrial de l'avinguda Camí Vell de Torrrent i el carrec Cid en sòl urbà d'ús residencial i terciari, creant una nova zona de vivendes separada de l'activitat industrial per una gran zona verda. Aquesta intervenció suposarà la construcció de 1.010 vivendes de protecció pública i 543 vivendes de renda lliure, que vindran a satisfer la demanda de primer accés a la vivenda dels joves.

El respecte al medi ambient serà un dels principals objectius. L'Ajuntament preveu amb el nou Pla la creació de la nova Albereda de Ponent, que junt a les ja existents, la Sud i la Nord, crearan un pulmó verd que delimitaran definitivament la zona urbana del municipi, separant-la de l'activitat industrial. Es crearà també un nou Parc Urbà de 100.000 metres quadrats en els terrenys del Ministeri de Medi Ambient, en els que es té previst instal·lar  noves dotacions públiques i nous serveis públics com un alberg juvenil i un nou centre de dia.

Amb el Pla General es vol donar també una solució dels estacionaments en el casc urbà. Per això, s'ha establert la creació d'una xarxa d'aparcaments públics que seran distribuïts en les zones residencials de major densitat. En el parc del Rollet es crearan 1006 places d'aparcament, en el parc del Roser un total de 375 i en el parc del Dijous hi haurà 568 estacionaments.

L'educació, com a matèria important de les polítiques socials de l'Ajuntament, serà una de les grans afavorides pel nou Pla que contempla l'ampliació dels actuals equipaments educatius amb la creació de tres nous col·legis de primària i un nou institut de secundària en el barri de la Puríssima. Aquest apartat es completa a més amb la millora de les instal·lacions esportives del Terç i el Bovalar.

D'entre les actuacions del Pla General es contempla també la millora i ampliació de les dotacions públiques del centre històric d'Alaquàs, amb una unitat d'actuació en el carrer de l'Església on s'instal·laran nous equipaments culturals, educatius i assistencials. El Pla preveu també la remodelació del Centre Cultural l'Olivar.